Lloyd saam met Kevin in Aussie Ope | Netwerk24
11 Januarie 2019 12:41
Suid-Afrika se Lloyd Harris het gekwalifiseer vir die hooftrekking van die mansenkelspel in die Australiese Ope.
Lloyd Harris / Foto: Gallo Images
Dié 21-jarige Kapenaar het die veteraan Dustin Brown Vrydag met 6-1, 7-6 (12/10) geklop in die finale kwalifiseringsronde om sy plek te bespreek.
Die toernooi sal Harris se tweede Grand Slam-verskyning wees nadat hy in die eerste ronde van verlede jaar se Amerikaanse Ope vasgeval het.
Harris se teenstander in die eerste ronde moet nog bepaal word.
Harris, die 119de gekeurde speler in die wêreld, sluit hom aan by sy landgenoot Kevin Anderson, vyfde gekeur vir die toernooi.
Vanjaar se Australiese Ope begin Maandag in Melbourne.
Meer oor: Kevin Anderson | Australiese Ope | Tennis | Lloyd Harris | Melbourne Gigi: van sterk stripper tot sakevrou en stoker van sterk sopies
SY WEET HOE OM TE KRY WAT SY WIL HÊ
Sy't 'n neus vir geld en 'n kop vir oorlewing, dié Perle van die Paarl wat eens 'n Penthouse Pet was. Ná haar ‘long dance to freedom' bemagtig sy nou ander vroue om hul eie distilleerderye oop te maak, skryf MARGUERITE VAN WYK
“HALLO, ek is Gigi," groet sy met 'n ferm handdruk.
Ek volg haar na die Jolly Rooster, 'n gesellige restaurant op die slaperige dorpie Stanford in die hart van die Overberg. Stanford is 'n relatiewe nuweling op die wynroete, maar vandag praat ons distilleerdery. Gigi is immers 'n stoker en die mede-eienaar van die Fynbos Distillery, wat Purple Haze-jenewer, limoncello, rooibosbessie-likeur en gehoute appelmampoer maak.
Sy is ook 'n voormalige stripper, 'n sakevrou en het Survivor gewen. Op haar dag “Penthouse Pet of the Year”. Sy en haar man, Mike Crole, is steeds mede-eienaars van die Lollipop Lounge vir volwasse vermaak in Randburg – haar grootste bron van inkomste. Sy het ook drie gastehuise (een in Johannesburg, twee in De Kelders) en ander eiendomme. ..